রামনগর, ধুনট, বগুড়া ৬ মে বৃহষ্পতিবার : অদ্য সকাল সাড়ে ৬-টায় রামনগর হাফেযিয়া মাদরাসায় এক বিশেষ সোনামণি প্রশিক্ষণ অনুষ্ঠিত হয়। অত্র মাদরাসার তত্ত্বাবধায়ক মাওলানা ফোরাইযুল হক্ব-এর সভাপতিত্বে অনুষ্ঠিত উক্ত প্রশিক্ষণে প্রধান অতিথি হিসাবে উপস্থিত ছিলেন সোনামণির সাবেক কেন্দ্রীয় পরিচালক শিহাবুদ্দীন আহমাদ। তিনি সোনামণি সংগঠন পরিচিতি, সাধারণ জ্ঞান ও দৈনন্দিন জীবনে ইসলামী বিধান মেনে চলার গুরুত্ব বিষয়ে আলোচনা পেশ করেন। বিশেষ অতিথি হিসাবে উপস্থিত ছিলেন বগুড়া যেলা আন্দোলন-এর প্রশিক্ষণ সম্পাদক ও ধুনট থানার সভাপতি হাফেয আবু বকর ছিদ্দীক। প্রশিক্ষণে কুরআন তেলাওয়াত করে সোনামণি সুমাইয়া খাতুন ও ইসলামী জাগরণী পরিবেশন করে মুহাম্মাদ মূসা। অনুষ্ঠান পরিচালনা করেন অত্র মাদরাসার শিক্ষক হাফেয মুযযাম্মেল হক্ব। অনুষ্ঠানে হাফেয মুযযাম্মেল হক্বকে পরিচালক করে বালক ও বালিকাদের পৃথক দুটি শাখা গঠন করা হয়।